Diari Oficial de la Generalitat Valenciana


Sumari del DOGV 9520, del 26-01-2023 (2023/524)

Informació pública de l'expedient de sol·licitud d'autorització ambiental integrada amb estudi d'impacte ambiental d'una indústria de fabricació i transformació d'escuma de poliuretà de diverses tipologies, promoguda per Healthcare Foam, SL, situada al terme municipal de Quartell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9520

Data del DOGV
:   26-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/524


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de sol·licitud d'autorització ambiental integrada amb estudi d'impacte ambiental d'una indústria de fabricació i transformació d'escuma de poliuretà de diverses tipologies, promoguda per Healthcare Foam, SL, situada al terme municipal de Quartell. [2023/524]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 047/21 IPPC, relatiu a Healthcare Foam, SL, amb CIF G21615598 i domicili a l'efecte de notificacions al polígon industrial la Foia, carrer en Projecte 1, núm. 5, de Quartell, que té com a objecte la sol·licitud d'autorització ambiental integrada d'una indústria de fabricació d'escumes de poliuretà de diverses tipologies i la mecanització per a conformar blocs d'escuma de poliuretà de diferents grandàries i la posterior transformació per a obtindre matalassos de diferents tipologies i qualitats.  
· Peticionari: Healthcare Foam, SL.  
· Emplaçament: Quartell, polígon industrial la Foia, carrer en Projecte 1, núm. 5.  
· Documentació: projecte bàsic; resum no tècnic; estudi d'impacte ambiental; informe preliminar de sòls; declaració responsable; annex d'aplicació del Reial decret 840/2015, de 21 de setembre, pel qual s'aproven mesures de control dels riscos inherents als accidents greus en els quals intervinguen substàncies perilloses, i quadre i memòria tècnica sobre la implantació de les millors tècniques disponibles (MTD) per als sistemes comuns de tractament i gestió d'aigües i gasos residuals en el sector químic.  
  
La qual cosa es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana les entitats i les persones particulars interessades puguen presentar les al·legacions que consideren convenients.  
  
Durant aquest termini, les persones interessades podran examinar la documentació relativa a aquest expedient en el portal web Expedients en tràmit d'informació pública (article 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
http://www.agroambient.gva.es/va/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades, si escau.  
  
València, 16 de gener de 2022.- El director general de Qualitat i Educació Ambiental: Joan Piquer Huerga.